stanford-oval/wikipedia huggingface dataset:
Samu Vilkman
Seurajoukkueura

Vilkman on Hyvinkään Ahmojen kasvatti. Hän siirtyi Ahmojen C-junioreista 16-vuotiaana Lahden Pelicansiin ja sai syksyllä 2004 kolmivuotisen sopimuksen Pelicansin SM-liigajoukkueen kanssa. Hän pelasi kolmen Pelicans-kautensa aikana 19 ottelua tehoin 1+0=1. Kaudella 2006–2007 Vilkman pelasi Pelicansin SM-liigajoukkueen lisäksi Mestikseen nousseessa HeKissä ja Pelicansin A-nuorissa, joissa voitti kauden päätteeksi A-nuorten mestaruuden.
Vilkman siirtyi sen jälkeen KooKooseen, jossa pelasi vuosina 2007–2009 tehden parhaalla kaudellaan 17 maalia ja yhteensä 32 tehopistettä. Kaudella 2009–2010 hän pelasi HIFK:n riveissä, mutta jäi pieneen rooliin. Hän oli mukana noin puolessa liigapeleistä ja niissä hän teki kaksi maalia ja syötti neljä. Kauden tehollinen kohokohta oli heti tammikuun alussa, kun hän teki lopulta mestaruuden voittanut TPS:ää vastaan 1+1. Hän haki peliaikaa välillä Mestiksestäkin ja teki Kiekko-Vantaassa seitsemän tehopistettä kahdeksassa pelissä.
Maajoukkueura

Vilkman käväisi kokeilemassa niin alle 18-vuotiaiden kuin alle 20-vuotiaiden maajoukkueissa, mutta Leijonapaidassa hän ei ole vielä tehnyt maaliakaan.
Muuta

1. ottelu SM-liigassa: 15.10.2004 HIFK-Pelicans
1. maali SM-liigassa: 24.2.2007 Pelicans-JYP
1. syöttöpiste SM-liigassa: 2.10.2009 Ilves-HIFK
Kausiennätys SM-liigassa
6 pistettä (2009–2010)
2 maalia (2009–2010)
4 syöttöä (2009–2010)
Otteluennätys SM-liigassa
1+1=2 (8.1.2010 TPS-HIFK)
1 maali
1 syöttö
Savasleikan lentotukikohta

sta kaakkoon.]]
Savasleikan lentoasema Venäjän länsiosien kartalla. Tukikohta sijaitsee 14 kilometriä Navašinosta kaakkoon.
Savasleikan lentotukikohta (ven. Военный аэродром Саваслейка; kansallinen lentopaikkatunnus: ЬУДЕ), on Venäjän ilmavoimien lentotukikohta. Se sijaitsee Venäjän Nižni Novgorodin alueen länsiosassa  Savasleikan kylän lounaispuolella, linnuntietä 14 kilometriä Navašinosta ja 23 kilometriä Muromista kaakkoon. Savasleikan lentotukikohta sijaitsee maanteitse 340 kilometriä (linnuntietä 298 km) Moskovasta itään.
MiG-31BM (rek. RF-90892) Savasleikassa (2013).
MiG-31K Kinžal-ohjuksella.
Savasleika perustettiin vuosina 1953-1954 ilmavoimien koulutuskeskukseksi. Siihen viitataan 3958. lentotukikohtana. Sinne on sijoitettu MiG-31BS/BM hävittäjiä (vuonna 2012: 12 kpl), jotka toimivat osana 4. Taistelusovellusten ja -henkilöstön koulutuskeskusta. Savasleikan koulutuskeskusta oli sovittu käytettävän myös joidenkin hävittäjämallien teknisten uudistusten testipaikkana (esimerkiksi Suhoi Su-27SM ja Suhoi Su-35 -hävittäjillä).
Helmikuussa 2018 raportoitiin yhden tukikohtaan sijoitetun MiG-31 -hävittäjän tuhoutumisesta maahansyöksyssä lentokoneen tarkempaa mallia täsmentämättä.
Toukokuussa 2018 uutisoitiin, että Venäjän ilmavoimat oli koelentänyt MiG-31K -hävittäjiä, jotka kykenevät laukaisemaan pitkän kantaman hypersoonisia Kinžal-ohjuksia. Testivaiheesta vastasi Ahtubinskin lentotukikohta (Venäjän valtion koelentokeskus). Helmikuussa 2022 uutisoitiin, että Savasleika oli Venäjän ilmavoimien ensimmäinen tukikohta, jonne operatiivisesti sijoitettiin päivitettyjä MiG-31K -hävittäjiä. Näiden hävittäjien lukumäärää suunniteltiin lisättävän saman vuoden aikana. Tukikohtaan muodostettiin uusi erillinen lentoryhmentti, joka on alistettu Moskovasta johdetun, liittovaltion strategisesten pitkän kantaman lentojoukkojen päämajan alaisuuteen.
Ainakin osa Savasleikan lentotukikohdan MiG-31K -hävittäjistä oli vuoden 2022 alussa siirretty taisteluharjoituksia varten Syyriaan. Sittemmin Savasleikaan sijoitettuja MiG-31K -hävittäjiä on uutislähteiden mukaan käytetty Venäjän hyökkäyssodassa Ukrainaan (2022–).
Aiheesta muualla

Kuvia tai muita tiedostoja aiheesta Savasleikan lentotukikohta Wikimedia Commonsissa
Саваслейка (tukikohdan historiaa) (venäjäksi) (airforce.ru)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Szilárd Kun

Szilárd Kun (23. maaliskuuta 1935 Budapest – 31. elokuuta 1987 Budapest) oli unkarilainen ampuja ja olympiamitalisti.
Kun osallistui viisiin olympiakisoihin vuosina 1952–1972. Lajina hänellä oli 25 metrin kuvioammunta, joka tunnetaan myös olympiapistoolina. Parhaan sijoituksensa Kun saavutti Helsingin olympialaisissa, jolloin hän ampui hopeaa maanmiehensä Károly Takácsin voittamassa kilpailussa. Hopean saavuttamiseksi Kunin oli ammuttava kaksi uusintasarjaa. Melbournessa 1956 Kun sijoittui kuudenneksi ja Tokiossa 1964 viidenneksi. Mexicon kisat 1968 ja München 1972 tuottivat sijat 20 ja 23. Euroopan mestaruuden Kun voitti 1965 Bukarestissa.
Szlachta

Puolalainen szlachtan edustaja Stanisław Antoni Szczuka. Tuntemattoman taiteilijan maalaus, oletettavasti 1600-luvun lopulta.
Szlachta  kuuntele ääntämys (ohje) tarkoittaa aatelistoa Puolan kuningaskunnassa, Liettuan suuriruhtinaskunnassa ja niiden vallan alla olevilla alueilla. Szlachtan jäsenet olivat maanomistajia, ja heillä oli huomattavia poliittisia etuoikeuksia, jotka poistettiin Puolan perustuslailla 1921.
Samuel Columbus

Samuel Jonae Columbus, (s. 24. huhtikuuta 1642 Husby, Taalainmaa, Ruotsi – 8. heinäkuuta 1679) oli ruotsalainen kirjailija, kieliteoreetikko ja -tutkija sekä virsirunoilija.
Elämä ja työ

Columbus oli kotoisin papin poika, Taalainmaalta. Hän opiskeli Upsalan yliopistossa klassisia ja itämaisia kieliä. Opinnot Olaus Rudbeckin johdolla saivat hänet kiinnostumaan myös luonnontieteistä ja musiikista. Hän kirjoitti tilapäisrunoja latinaksi ja kreikaksi. 1665 hän osallistui yliopiston rehtoria vastaan suunnattuun kahakkaan  ja joutui vankilaan kolmeksi kuukaudeksi, josta hän vapautui kirjoitettuaan kuningas Kaarle XI:ta ylistäviä runoja.
Opintojensa jälkeen hän toimi mm. yksityisopettajana, kielten tutkijana ja runoilijana. 1670-luvun alussa hänestä tuli liikemies Jakob Reenstiernan poikien kotiopettaja Tukholmassa, ja hän sai mahdollisuuden pitkään matkaan Eurooppaan liikemiehen poikien seuralaisena. Ennen matkalle lähtöä hän julkaisi runoteokset Den bibliske Werlden, joka kuvasi ihmisen historiaa luomisesta viimeiseen tuomioon sekä Odae Sveticae, jossa oli lauluja, jotka kuvasivat hänen mukaansa ”maailman luonnetta ja ihmisen tilaa”. Hän viipyi kaksi vuotta Pariisissa jossa hän valmisteli kirjaa  En Swensk Orde–Skötsel, joka oli kielitieteellinen esitys ruotsin kielestä. 1678 hän palasi Ruotsiin, mutta kuoli muutaman kuukauden kuluttua.
Columbuksen runokirjassa ”Odæ sveticæ. Thet är, någre werldsbetrachtelser, sång-wijs författade” oli viimeisenä virsi ”Nu haver denna dag alltefter Guds behag”. Virren esikuvina voidaan nähdä latinankieliset hymnit Te lucis ante terminun ja Christe qui lux et dies ja se on kirjoitettu harvinaiseen kuusisäkeiseen jambi-runomittaan. Virteen liittyi Tukholman sen ajan merkittävimmän muusikon, Saksalaisen kirkon urkurin ja hovikapellimestarin Gustaf Dübenin sävelmä, jolla virttä lauletaan edelleen ja se on samassa muodossa kuin se julkaistiin ensimmäistä kertaa.  Ruotsin Nationalencyklopedin tietosanakirja on todennut, että tämä Dübenin sävelmä on epätavallinen yritys soveltaa ruotsalaiseen 1600-luvun runoon piirteitä italialaisesta resitatiivista, saksalaisesta kenraalibassolaulusta ja ranskalaisesta tanssimusiikista.
Virsi on Ruotsin kirkon virsikirjan virsi 503 "Taas päättyy päivämme" Anna-Maija Raittilan 1999 tekemänä suomennoksena.
Supernatural (7. tuotantokausi)

| Supernatural (7>  tuotantokausi) |
| --- | --- |
 
 Seitsemännen kauden alkutunnus
 
Alkuperämaa:   Yhdysvallat
Esittäminen
Verkko:   The CW
Ensimmäinen esitys:   2011-09-2323. syyskuuta 2011
Viimeinen esitys:   2012-05-1818. toukokuuta 2012
Esitysten määrä:  23
Kaudet
 ← Edellinen 6. tuotantokausi Seuraava → 8. tuotantokausi
 Luettelo televisiosarjan Supernatural jaksoista
Yhdysvaltalaisen televisiosarjan Supernaturalin seitsemäs tuotantokausi alkoi Yhdysvalloissa 23. syyskuuta 2011 The CW -kanavalla. Kauden 23. ja viimeinen jakso esitettiin 18. toukokuuta 2012.
Juoni

Seitsemäs kausi alkaa siitä mihin edellinen jäi. Castiel on ahmaissut miljoonia sieluja itseensä ja kutsuu itseään uudeksi Jumalaksi. Sam taas on hankkinut muistonsa takaisin Helvetistä, eikä ole täysin kunnossa. Käy ilmi, että Castiel on imaissut sisäänsä myös Kiirastulen pahimmat olennot leviatanit, jotka kamppailevat päästäkseen vapaiksi. Lopulta leviatanit ottavat Castielin valtaansa ja leviävät putkistojen kautta muihin. Lucifer vierailee Samin luona ja väittää kaiken olevan vain isoa hallusinaatiota, ja että Sam olisi yhä Helvetissä hänen kanssaan.
Näyttelijät ja hahmot

Jared Padalecki ja Jensen Ackles jatkoivat Sam ja Dean Winchesterina. Myös sekä Jim Beaver, että Mark Sheppard palasivat rooleihinsa. Misha Collins esiintyi neljässä jaksossa ja oli merkitty erityisvierailevaksi tähdeksi (engl. special guest star). Muita kaudelle vain muutamaksi jaksoksi palaavia näyttelijöitä olivat muun muassa Julian Richings, Mark Pellegrino ja Alona Tal. Myös Buffy, vampyyrintappajasta tutut Charisma Carpenter ja James Marsters esiintyivät kauden viidennessä jaksossa esittäen avioparia. Kolmas Whedonversesta tuttu näyttelijä, Jewel Staite, esittää Kitsune-demoni Amya, jonka Sam tapasi nuorempana. Myös nuorta Samia esittänyt Colin Ford palasi esittämään rooliaan takaumajaksossa. Bobbyn vanhaa metsästäjäystävää, Rufusta, esittävä Steven Williams palasi rooliinsa jaksossa "Death's Door". Rachel Miner uusi roolinsa Meg Mastersina loppukaudella. Uusia hahmoja seitsemännellä kaudella ovat leviatanit, joita esittävät Benito Martinez, Cameron Bancroft ja Sean Owen Roberts. Leviatanien poliitikoksi naamioitunutta pomoa esittää James Patrick Stuart. DJ Qualls esittää uutta nuorta metsästäjää Garthia. Felicia Day esiintyi 20. jaksossa hakkeri-Charliena.
| Näyttelijä | Rooli | Jaksot | Huomioita |
| --- | --- | --- | --- |
| Padalecki, JaredJared Padalecki | Winchester, SamSam Winchester | 23 |  |
| Ackles, JensenJensen Ackles | Winchester, DeanDean Winchester | 23 | ohjasi kauden 3. jakson |
| Beaver, JimJim Beaver | Singer, BobbyBobby Singer | 12 |  |
| Stuart, James PatrickJames Patrick Stuart | Roman, RichardRichard "Dick" Roman | 6 |  |
| Sheppard, MarkMark Sheppard | Crowley | 5 |  |
| Martinez, BenitoBenito Martinez | Edgar | 5 |  |
| Pellegrino, MarkMark Pellegrino | Lucifer | 5 | Samin hallusinaationa |
| Collins, MishaMisha Collins | Castiel | 4 | special guest |
| Roberts, Sean OwenSean Owen Roberts | Chet | 3 |  |
| Rhodes, KimKim Rhodes | Mills, JodiSheriffi Jodi Mills | 3 |  |
| Bancroft, CameronCameron Bancroft | Gaines, Dr.Tri. Gaines | 3 |  |
| Miner, RachelRachel Miner | Masters, MegMeg Masters | 3 |  |
| Qualls, DJDJ Qualls | Garth | 2 | special guest |
| Day, FeliciaFelicia Day | Bradbury, CharlieCharlie Bradbury | 1 |  |
| Ford, ColinColin Ford | Winchester, Samnuori Sam | 1 | nuori Sam takaumassa |
| Staite, JewelJewel Staite | Pond, AmyAmy Pond | 1 |  |
| Tal, AlonaAlona Tal | Harvelle, JoJo Harvelle | 1 |  |
Tuotanto

The CW jatkoi Supernaturalia seitsemännelle tuotantokaudelle 26. huhtikuuta 2011. Kauden kuvaukset alkoivat 6. heinäkuuta 2011 Jensen Acklesin ohjaamalla jaksolla Vancouverissa, Kanadassa.
Jaksot > Survival of the Fittest

Jensen Ackles ohjasi toisen jaksonsa sarjassa.
Szilveszter Csollány

| Mitalit> Maa:   Unkari.Miesten telinevoimistelu. Olympialaiset  | Mitalit> Maa:   Unkari.Miesten telinevoimistelu. Olympialaiset  | Mitalit> Maa:   Unkari.Miesten telinevoimistelu. Olympialaiset  | Maa:   Unkari> Miesten telinevoimistelu. |
| --- | --- | --- | --- |
|  Kultaa | Sydney 2000 | renkaat |  |
|  Hopeaa | Atlanta 1996 | renkaat |  |
| MM-kilpailut  | MM-kilpailut  | MM-kilpailut  |  |
|  Kultaa | Debrecen 2002 | renkaat |  |
|  Hopeaa | Pariisi 1992 | renkaat |  |
|  Hopeaa | San Juan 1996 | renkaat |  |
|  Hopeaa | Lausanne 1997 | renkaat |  |
|  Hopeaa | Tianjin 1999 | renkaat |  |
|  Hopeaa | Gent 2001 | renkaat |  |
| EM-kilpailut  | EM-kilpailut  | EM-kilpailut  |  |
|  Kultaa | Pietari 1998 | renkaat |  |
|  Hopeaa | Bremen 2000 | renkaat |  |
|  Pronssia | Lausanne 1990 | renkaat |  |
|  Pronssia | Budapest 1992 | renkaat |  |
|  Pronssia | Praha 1994 | renkaat |  |
|  Pronssia | Patras 2002 | renkaat |  |
Szilveszter Csollány (13. huhtikuuta 1970 Sopron – 24. tammikuuta 2022 Budapest) oli unkarilainen telinevoimistelija, olympiavoittaja, maailman- ja Euroopan mestari. Hän oli erikoistunut renkaisiin. Csollány valittiin Unkarin vuoden miesurheilijaksi vuosina 2000 ja 2002.
Csollány saavutti kaikki voittamansa arvokisamitalit renkailla. Hän voitti olympiakultaa Sydneyssä 2000 ja olympiahopeaa Atlantassa 1996. Barcelonan kesäolympialaisissa 1992 Csollány oli renkailla kuudes, hypyssä seitsemäs ja moniottelussa sekä joukkuekilpailussa yhdeksäs.
Maailmanmestaruuden Csollány voitti Debrecenissä 2002, minkä lisäksi hän saavutti neljä MM-hopeamitalia. EM-kilpailuista Csollány voitti kultaa kerran, Pietarissa 1998, minkä lisäksi hän voitti yhden EM-hopean ja neljä EM-pronssia.
Csollány kuoli COVID-19-tautiin tammikuussa 2022.
Samsung Galaxy A14

| Samsung Galaxy A14 |
| --- | --- |

Valmistaja:  Samsung
Julkaistu:  2023
Tuoteperhe:  Samsung Galaxy A -sarja
Edeltäjä:  Samsung Galaxy A13
Seuraaja:  Samsung Galaxy A15
Muut versiot:  Samsung Galaxy A14 5G
Käyttöverkot:  2G, 3G ja 4G
Mitat:  78,0 × 167,7 × 9,1 mm
Paino:  201 g
Näyttö:  6,6" TFT LCD
Näytön kuvatarkkuus:  1080 × 2408 px
Keskusmuisti:  4 tai 6 Gt
Flash-muisti:  64 tai 128 Gt
Takakamera:  50 Mpx, f/1,8 (pääkamera), 5 Mpx, f/2,0 (ultralaajakulma), 2 Mpx, f/2,4 (syvyys)
Etukamera:  13 Mpx, f/2,0
Käyttöjärjestelmä:  Android 13
Akku:  litium-ioni, 5000 mAh
Liitännät:  USB-C, kuulokeliitäntä
Muistikorttipaikka:  microSD, max. 1 Tt
Muuta:  sormenjälkitunnistin
Infobox OKNimi-testi OK: 
Samsung Galaxy A14 on Samsungin Galaxy A -sarjaan kuuluva älypuhelin, joka julkistettiin 28. helmikuuta 2023. Se on samankaltainen kuin 4. tammikuuta 2023 julkistettu Samsung Galaxy A14 5G -älypuhelin, joka eroaa siitä muun muassa 5G-yhteydellä. Molemmat puhelimet tulivat Suomessa myyntiin 20. maaliskuuta 2024.
Samsung Galaxy A14 -älypuhelimessa on kahdeksanydinprosessori ja 6,6 tuuman näyttö. Samsung Galaxy A14 5G:n näyttö tukee 90 hertsin virkistystaajuutta. Galaxy A14:ään on valittavissa 64 tai 128 gigatavua tallennustilaa ja neljä tai kuusi gigatavua keskusmuistia. Galaxy A14 5G:hen on valittavissa 64 tai 128 gigatavua tallennustilaa ja neljä, kuusi tai kahdeksan gigatavua keskusmuistia. Molempien versioiden tallennustila on laajennettavissa enintään yhden teratavun microSD-kortilla.
Galaxy A14:ssä ja Galaxy A14 5G:ssä on kolme takakameraa. Pääkameran tarkkuus on 50 megapikseliä, ultralaajakulmakameran viisi megapikseliä ja syvyyskameran kaksi megapikseliä. Etukameran tarkkuus on 13 megapikseliä. Akun kapasiteetti on 5 000 milliampeerituntia, ja se tukee 15 watin latausta. Sormenjälkitunnstin on sijoitettu virtapainikkeeseen. Käyttöjärjestelmänä on Android 13 ja käyttöliittymänä One UI 5.
Aiheesta muualla

Kuvia tai muita tiedostoja aiheesta Samsung Galaxy A14 Wikimedia Commonsissa
Samsung Galaxy A14 Samsungin sivuilla
Samsung Galaxy A14 5G Samsungin sivuilla
Star Wars: Knights of the Old Republic II: The Sith Lords

| Star Wars: Knights of the Old Republic II: The Sith Lords |
| --- | --- |

Kehittäjä:  Obsidian Entertainment
Julkaisija:  LucasArts
Jakelija:  LucasArts, Steam, Humble Store, Discord Store, Google Play, App Store ja GOG.com
Tuottaja:  Chris Parker
Suunnittelija:  Chris Avellone
Taiteilija:  Aaron Meyers
Säveltäjä:  Mark Griskey
Pelisarja:  Star Wars: Knights of the Old Republic
Pelimoottori:  Odyssey Engine
Julkaistu:  Xbox NA 6. joulukuuta 2004 EU 11. helmikuuta 2005 AU 15. helmikuuta 2005 Windows NA 6. joulukuuta 2004 EU 11. helmikuuta 2005 AU 8. helmikuuta 2005 Steam elokuu 2012
Lajityyppi:  roolipeli
Pelimuoto:  yksinpeli
Ikäluokitus:  PEGI: 12
Alusta:  Microsoft Windows, Xbox
Hinnoittelutapa:  CD-ROM
Jakelumuoto:  CD-levy, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK    : 
Star Wars: Knights of the Old Republic II: The Sith Lords on Obsidian Entertainmentin kehittämä ja LucasArtsin julkaisema
Tähtien sodan maailmaan sijoittuva roolipeli. Peli julkaistiin Xboxille vuonna 2004 ja Microsoft Windowsille seuraavana vuonna.
Peli on jatko-osa monia kymmeniä palkintoja saaneelle Star Wars: Knights of the Old Republic -pelille. Alkuperäinen peli on BioWaren kehittämä, mutta yhtiö tuli kiireiseksi muiden projektien kanssa eikä ehtinyt kehittää jatko-osaa. He kuitenkin suosittelivat Obsidian Entertainmentia.
Pelaaminen

Pelaajan toiminta voi johtaa hahmon Voiman pimeälle tai valoisalle puolelle. Pelaaja kehittää omaa jediään tasoittain: alussa hahmo on ensimmäisen tason jedi, mutta 1 000 kokemuspisteen jälkeen tämä pääsee toiselle tasolle. Pelissä on neljä ase- ja neljä suojustyyppiä. Asetyyppejä ovat blaster pistols (laserpistoolit), blaster rifles (laserkiväärit), melee weapons (lähitaisteluaseet), ja lightsabers (valomiekat).
Planeetat

Dantooine
Dxun
Moraband
Malachor V
Nar Shaddaa
Onderon
Peragus II
Telos
Pelattavat hahmot

Jedi
Kreia
Atton
Brianna (Handmaiden)
Mical (Disciple)
HK-47
T3-M4
Bao-Dur
Canderous (Mandalore)
Hanharr
Mira
Visas Marr
Go-To
Minipelit

Swoop race
Pazaak
Turret minigame
Alukset

Ebon Hawk
Aiheesta muualla

Star Wars: Knights of the Old Republic II - The Sith Lords MobyGamesissa (englanniksi)
Star Wars: Knights of the Old Republic II - The Sith Lords Internet Movie Databasessa (englanniksi)
Sanctum

Sanctum voi viitata seuraaviin asiohin:
Sanctum, ruotsalainen yhtye
Sanctum, vuoden 2011 elokuva
Sanctum, keräilykorttipeli
Sanctum, vuoden 2011 videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sanctum”, voi hakea sivunnimihaulla, laajalla sivunnimihaulla tai tekstihaulla.
Sääperi

| Sääperi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Tohmajärvi
Koordinaatit:  62°12′44″N, 30°38′05″E
Vesistöalue ja valuma-alueen tietoja
Päävesistöalue:  Jänisjoen vesistö (01)
Valuma-alue:  Jänisjoen alue (01.01)
Laskuoja:  Haponoja Jänisjokeen
Järvinumero:  01.011.1.001
Mittaustietoja
Pinnankorkeus:  64,3 m  
Pituus:  2,03 km  
Leveys:  970 m  
Rantaviiva:  6,631 km  
Pinta-ala:  118,162 ha  
Tilavuus:  0,00291849 km³  
Keskisyvyys:  2,47 m  
Suurin syvyys:  7,4 m  
Saaria:  ei saaria 
 fiSääperi 
Sääperi  on Pohjois-Karjalassa Tohmajärvellä Värtsilän lähellä  sijaitseva järvi.
Maantietoa

Sääperi on 2,0 kilometriä pitkä, 950 metriä leveä ja sen pinta-ala on 118 hehtaaria eli 1,2 neliökilometriä. Se sijaitsee Värtsilässä aivan Venäjän rajan tuntumassa. Järvellä ei ole saaria. Se on luodattu ja siitä on julkaistu syvyyskartat. Järven tilavuudeksi on mitattu 2,92 miljoonaa kuutiometriä ja keskisyvyydeksi 2,5 metriä. Sen suurin syvyys on 7,4 metriä, joka sijaitsee järven itäosassa. Yli puolet järvestä on kuitenkin alle kaksi metriä syvää.
Järven rantaviivan pituus on 6,6 kilometriä. Järveä ympäröivät Värtsilän peltomaat, jotka ovat rehevöittäneet järvestä monipuolisen lintujärven. Rehevöitymiseen on vaikuttanut myös järvenlasku, joka tehtiin 1960-luvulla.
Vesistösuhteet

Järvi sijaitsee Jänisjoen vesistössä (vesistöaluetunnus 01) Jänisjoen alueella (01.01), jonka Jänisjoen alaosan alueeseen (01.011) se kuuluu. Järven vedenpinnan korkeus on 64,3 metriä mpy.
Historiaa

Vuoden 1975 peruskartassa on noin kolmannes järvestä sisältyi Venäjän vastaisen valtiorajan rajavyöhykkeeseen.
Szkoła Główna Handlowa

| Szkoła Główna Handlowa w Warszawie |
| --- | --- |
 SGH Warsaw School of Economics 04.png 

 lat. Schola Princeps Scientiarum Œconomicarum et Commercii 
 engl. SGH Warsaw School of Economics 
Perustettu:  13 lokakuuta 1906
Tyyppi:  taloustieteen yliopisto
Rehtori:  Piotr Wachowiak
Kansleri:  Marcin Dąbrowski
Sijainti:  Varsova, Masovian voivodikunta  Puola (52°12′32″N 21°00′31″E)
Osoite:  al. Niepodległości 162 02-554 Warszawa
Sivusto:  http://www.sgh.waw.pl/
Szkoła Główna Handlowa w Warszawie (SGH), vuosina 1949–1991 Szkoła Główna Planowania i Statystyki (SGPiS), on vanhin taloustieteen yliopisto Puolassa. Sen kotipaikka sijaitsee Varsovan Mokotówin kaupunginosassa osoitteessa Niepodległośći 162 Pole Mokotowskien metroaseman vieressä.
Yliopisto on ollut olemassa jatkuvasti vuodesta 1906 ja myöntää vuosittain yli 2,5 tuhatta korkeakoulututkintoa.
Aiemmat yliopiston nimet olivat: Prywatne Kursy Handlowe Męskie Augusta Zielińskiego, Wyższe Kursy Handlowe im. Augusta Zielińskiego, Wyższa Szkoła Handlowa, Miejska Szkoła Handlowa ja Kursy Akademickie w Częstochowie.
Rehtorit

August Zieliński – perustaja ja Prywatne Kursy Handle Męskie Augusta Zielińskiegon johtaja (1906–1908)
Bolesław Miklaszewski – Wyższa Szkoła Handlowan (vuosina 1925–1928, 1932–1933) ja Szkoła Główna Handlowan rehtori (vuosina 1933–1937)
Jan Dmochowski﻿ – WSH:n rehtori (1928)
Bolesław Markowski – WSH:n rehtori (1928–1929)
Antoni Sujkowski – WSH:n rehtori (1929–1931)
Aleksander Jackowski – WSH:n rehtori (1931–1932)
Julian Makowski – SGH:n rehtori (1937–1940)
Edward Lipiński – Miejska Szkoła Handlowan johtaja (rehtori) (1941–1944)
Jerzy Loth – SGH:n rehtori (1945–1946)
Aleksy Wakar – SGH:n rehtori (1946–1947)
Andrzej Grodek – SGH:n rehtori (1947–1949), Szkoła Główna Planowania i Statystykin rehtori (1955–1959)
Czesław Nowiński – SGPiS:n rehtori (1949–1952)
Oskar Lange – SGPiS:n rehtori (1952–1955)
Kazimierz Romaniuk – SGPiS:n rehtori (1959–1965)
Wiesław Sadowski – SGPiS:n rehtori (1965–1978)
Stanisław Nowacki – SGPiS:n rehtori (1978–1983)
Zygmunt Bosiakowski﻿ – SGPiS:n rehtori (1983–1990)
Aleksander Müller – SGPiS:n rehtori (1990–1991), SGH:n rehtori (1991–1993)
Janina Jóźwiak – SGH:n rehtori (1993–1999)
Marek Rocki – SGH:n rehtori (1999–2005)
Adam Budnikowski – SGH:n rehtori (2005–2012)
Tomasz Szapiro – SGH:n rehtori (2012–2016)
Marek Rocki – SGH:n rehtori (2016–2020)
Piotr Wachowiak – SGH:n rehtori (2020–)
Roosa Söderholm

| Roosa Söderholm> Henkilötiedot |
| --- | --- |
Syntynyt: 23. toukokuuta 1994 (ikä 30)
Ammatti:  näyttelijä
Näyttelijä
Aktiivisena:  2014–
Aiheesta muualla
IMDb 
Elonet
Roosa Söderholm (s. 23. toukokuuta 1994) on suomalainen näyttelijä. Hän valmistui vuoden 2019 keväällä Teatterikorkeakoulusta teatteritaiteen maisteriksi.
Opiskelu

Ensimmäisen elokuvansa jälkeen Söderholm osallistui Teatterikorkeakoulun pääsykokeisiin ja pääsi sinne opiskelemaan. Hän opiskeli siellä vuosina 2014–2019 ja valmistui teatteritaiteen maisteriksi keväällä 2019. Vuonna 2019 hän oli Ryhmäteatterissa näytelmässä Harriet, jonka ensi-ilta oli 13. helmikuuta 2019. Näytelmä oli samalla hänen taiteellinen opinäytetyönsä, jolla hän valmistui Teatterikorkeakoulusta teatteritaiteen maisteriksi.